CELEX: 32014R0894
Language: lt
Date: 2014-08-14 00:00:00
Title: 2014 m. rugpjūčio 14 d. Komisijos įgyvendinimo reglamentas (ES) Nr. 894/2014, kuriuo uždraudžiama su Kroatijos, Prancūzijos, Italijos, Maltos ir Ispanijos vėliava plaukiojančių arba šiose valstybėse registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla

19.8.2014   
            
            
               LT
            
            
               Europos Sąjungos oficialusis leidinys
            
            
               L 244/3
            
         KOMISIJOS ĮGYVENDINIMO REGLAMENTAS (ES) Nr. 894/2014
   2014 m. rugpjūčio 14 d.
   kuriuo uždraudžiama su Kroatijos, Prancūzijos, Italijos, Maltos ir Ispanijos vėliava plaukiojančių arba šiose valstybėse registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
   kadangi:
   
               (1)
            
            
               2014 m. sausio 20 d. Tarybos reglamente (ES) Nr. 43/2014, kuriuo 2014 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams (2), nustatytas paprastųjų tunų kiekis, kurį 2014 m. Europos Sąjungos žvejybos laivais ir gaudyklėmis galima sužvejoti Atlanto vandenyne į rytus nuo 45° vakarų ilgumos ir Viduržemio jūroje;
            
         
               (2)
            
            
               2009 m. balandžio 6 d. Tarybos reglamente (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano ir iš dalies keičiančiame Reglamentą (EB) Nr. 43/2009 bei panaikinančiame Reglamentą (EB) Nr. 1559/2007 (3) reikalaujama, kad valstybės narės praneštų Komisijai apie jų ilgesniems nei 24 m laivams skirtas individualias kvotas. Trumpesnių nei 24 m žūklės laivų ir gaudyklių atveju valstybės narės turi pranešti Komisijai bent apie gamintojų organizacijoms arba laivų, žvejojančių panašiais įrankiais, grupėms skirtas kvotas;
            
         
               (3)
            
            
               bendra žuvininkystės politika siekiama užtikrinti ilgalaikį žuvininkystės sektoriaus gyvybingumą pagal atsargumo principą tausiai naudojant gyvuosius vandens išteklius;
            
         
               (4)
            
            
               pagal Reglamento (EB) Nr. 1224/2009 36 straipsnio 2 dalį, jei Komisija, remdamasi valstybių narių pateikta ir kita savo turima informacija, nustato, kad Europos Sąjungos, valstybės narės ar valstybių narių grupės turimos žvejybos vienu ar daugiau žvejybos įrankių galimybės arba vieno ar kelių laivynų žvejybos galimybės yra išnaudotos, ji apie tai praneša atitinkamai (-oms) valstybei (-ėms) narei (-ėms) ir uždraudžia žvejybą tam tikrame žvejybos rajone, tam tikrais žvejybos įrankiais, tam tikrų išteklių arba išteklių grupės žuvų žvejybą arba žvejybą tam tikrais būtent tai žvejybos veiklai vykdyti naudojamais laivais;
            
         
               (5)
            
            
               remiantis Komisijos turima informacija, paprastųjų tunų žvejybos Atlanto vandenyne į rytus nuo 45° vakarų ilgumos ir Viduržemio jūroje galimybės, suteiktos su Kroatijos, Prancūzijos, Italijos, Maltos ir Ispanijos vėliava plaukiojantiems arba šiose valstybėse registruotiems gaubiamaisiais tinklais žvejojantiems laivams, jau išnaudotos;
            
         
               (6)
            
            
               birželio 24 d. Kroatija informavo Komisiją uždraudusi savo aštuoniems gaubiamaisiais tinklais žvejojantiems laivams, kurie 2014 m. žvejoja paprastuosius tunus, vykdyti žvejybos veiklą nuo 2014 m. birželio 24 d. 24.00 val.;
            
         
               (7)
            
            
               gegužės 28 d. ir birželio 9 ir 12 d. Prancūzija informavo Komisiją uždraudusi savo septyniolikai gaubiamaisiais tinklais žvejojančių laivų, kurie 2014 m. žvejoja paprastuosius tunus, vykdyti žvejybos veiklą: vienuolikai laivų šis draudimas įsigalioja nuo gegužės 28 d., dviem laivams – nuo birželio 9 d., o keturiems laivams – nuo birželio 12 d., taigi visa veikla uždrausta nuo 2014 m. birželio 12 d. 09.04 val.;
            
         
               (8)
            
            
               birželio 1, 2, 9 ir 13 d. Italija informavo Komisiją uždraudusi savo dvylikai gaubiamaisiais tinklais žvejojančių laivų, kurie 2014 m. žvejoja paprastuosius tunus, vykdyti žvejybos veiklą: trims laivams šis draudimas įsigalioja nuo birželio 1 d., keturiems laivams – nuo birželio 2 d., keturiems laivams – nuo birželio 8 d., o likusiam laivui – nuo birželio 13 d., taigi visa veikla uždrausta nuo 2014 m. birželio 13 d. 23.02 val.;
            
         
               (9)
            
            
               birželio 12 d. Malta informavo Komisiją uždraudusi savo gaubiamaisiais tinklais žvejojančiam laivui, kuris 2014 m. žvejoja paprastuosius tunus, vykdyti žvejybos veiklą nuo 2014 m. birželio 10 d. 14.39 val.;
            
         
               (10)
            
            
               gegužės 28 d. Ispanija informavo Komisiją uždraudusi savo šešiems gaubiamaisiais tinklais žvejojantiems laivams, kurie 2014 m. žvejoja paprastuosius tunus, vykdyti žvejybos veiklą nuo 2014 m. gegužės 28 d. 00.00 val.;
            
         
               (11)
            
            
               nedarant poveikio minėtiems Kroatijos, Prancūzijos, Italijos, Maltos ir Ispanijos veiksmams, būtina, kad Komisija patvirtintų draudimą su minėtų ES valstybių narių vėliava plaukiojantiems arba jose registruotiems gaubiamaisiais tinklais žvejojantiems laivams Atlanto vandenyne į rytus nuo 45° vakarų ilgumos bei Viduržemio jūroje žvejoti paprastuosius tunus: Kroatijai draudimas įsigalioja nuo 2014 m. birželio 24 d. 24.00 val., Prancūzijai – vėliausiai nuo 2014 m. birželio 12 d. 09.04 val., Italijai – vėliausiai nuo 2014 m. birželio 13 d. 23.02 val., Maltai – nuo 2014 m. birželio 10 d. 14.39 val., o Ispanijai – nuo 2014 m. gegužės 28 d. 00.00 val.,
            
         PRIĖMĖ ŠĮ REGLAMENTĄ:
   1 straipsnis
   Nuo 2014 m. birželio 24 d. 24.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus su Kroatijos vėliava plaukiojantiems arba joje registruotiems gaubiamaisiais tinklais žvejojantiems laivams.
   Nuo tos dienos tais laivais sužvejotus paprastuosius tunus draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   2 straipsnis
   Vėliausiai nuo 2014 m. birželio 12 d. 09.04 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus su Prancūzijos vėliava plaukiojantiems arba joje registruotiems gaubiamaisiais tinklais žvejojantiems laivams.
   Nuo tos dienos tais laivais sužvejotus paprastuosius tunus draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   3 straipsnis
   Vėliausiai nuo 2014 m. birželio 13 d. 23.02 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus su Italijos vėliava plaukiojantiems arba joje registruotiems gaubiamaisiais tinklais žvejojantiems laivams.
   Nuo tos dienos tais laivais sužvejotus paprastuosius tunus draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   4 straipsnis
   Nuo 2014 m. birželio 10 d. 14.39 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus su Maltos vėliava plaukiojantiems arba joje registruotiems gaubiamaisiais tinklais žvejojantiems laivams.
   Nuo tos dienos tais laivais sužvejotus paprastuosius tunus draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   5 straipsnis
   Nuo 2014 m. gegužės 28 d. 00.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus su Ispanijos vėliava plaukiojantiems arba joje registruotiems gaubiamaisiais tinklais žvejojantiems laivams.
   Nuo tos dienos tais laivais sužvejotus paprastuosius tunus draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   6 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 14 d.
      
         
            Komisijos vardu
         
         
            Pirmininko pavedimu
         
         Michel BARNIER
         
            Pirmininko pavaduotojas
         
      
   
   
      (1)  OL L 343, 2009 12 22, p. 1.
   
      (2)  OL L 24, 2014 1 28, p. 1.
   
      (3)  OL L 96, 2009 4 15, p. 1.